**Anexa nr. 2 la Hotărârea nr.376/2023**

(pag.1-18)

**ACTUL ADIȚIONAL nr. 1**

**LA CONTRACTUL nr. 1818/30.06.2022**

**PRIVIND DELEGAREA PRIN CONCESIONARE A OPERĂRII INSTALAŢIILOR DE GESTIONARE A DEŞEURILOR MUNICIPALE REALIZATE ÎN CADRUL PROIECTULUI "SISTEM DE MANAGEMENT INTEGRAT AL DEŞEURILOR ÎN JUDEŢUL DOLJ”**

Încheiat astăzi, \_\_\_\_\_\_\_\_\_\_\_, între:

**1.** **Asociaţia de Dezvoltare Intercomunitară de Gestionare a Deșeurilor ECODOLJ,** cu sediul în ... , reprezentată de ...:

în numele şi pe seama unităţilor administrativ-teritoriale membre: ...

aceste unităţi administrativ-teritoriale având împreună calitatea de delegatar, pe de o parte,

şi

**2.** **Asocierea S.C. IRIDEX GROUP SALUBRIZARE S.R.L. – S.C. IRIDEX GROUP S.R.L.**, reprezentată prin lider S.C. IRIDEX GROUP SALUBRIZARE S.R.L cu sediul în ..., în calitate de delegat, pe de altă parte,

**Preambul**

Având în vedere:

**1.** OUG nr. 133/2022 pentru modificarea și completarea OUG nr. 92/2021 privind regimul deseurilor, precum și a Legii serviciului de salubrizare a localităților nr. 101/2006;

**2.** Ordinul Președintelui ANRSC nr. 640/2022 privind aprobarea Normelor metodologice de stabilire, ajustare sau modificare a tarifelor pentru activitățile de salubrizare, precum și de calculare a tarifelor/taxelor distincte pentru gestionarea deșeurilor și a taxelor de salubrizare;

**3.** Necesitatea actualizării definițiilor și a obiectului contractului în conformitate cu legislația în vigoare, mai sus menționată;

**4.** Art. 28^2, alin. (4) din Legea serviciului de salubrizare a localităţilor nr. 101/2006, republicata, cu modificarile si completarile ulterioare care prevede: *“cheltuielile cu contribuția pentru economia circulară pentru cantitățile de deșeuri municipale destinate a fi depozitate care depășesc cantitățile corespunzătoare indicatorilor de performanță prevăzuți în hotărârea de dare în administrare, sau, după caz, în contractul de delegare a gestiunii, inclusiv cheltuielile aferente cu depozitarea acestor deșeuri, se suportă de către operatori, sub formă de penalități pentru neîndeplinirea indicatorilor de performanță, care nu se includ în tarifele/taxele aplicate utilizatorilor”*;

**5.** La data de 31.10.2022 IRIDEX GROUP SALUBRIZARE SRL (in calitate de societate absorbanta) a fuzionat cu SERVICII SALUBRITATE BUCURESTI SA (in calitate de societate absorbita), conform Incheiere nr. 26654/20.02.2023, eliberarata de Oficiul Registrului Comertului de pe langa Tribunalul Bucuresti, denumirea *“Asocierii SC IRIDEX GROUP SALUBRIZARE SRL – SC IRIDEX GROUP SRL – SC SERVICII SALUBRITATE BUCURESTI SA”* se modifica in *“Asocierea SC IRIDEX GROUP SALUBRIZARE SRL – SC IRIDEX GROUP SRL.”*;

părțile au convenit modificarea Contractului nr. 1818/30.06.2022 după cum urmează:

**Art. 1.** Denumirea *“Asocierii SC IRIDEX GROUP SALUBRIZARE SRL – SC IRIDEX GROUP SRL – SC SERVICII SALUBRITATE BUCURESTI SA”* se modifica in *“Asocierea SC IRIDEX GROUP SALUBRIZARE SRL – SC IRIDEX GROUP SRL”*.

**Art. 2.** Se modifică art. 1, alin. ( 1), care va avea următorul cuprins:

(1) În sensul prezentului Contract, termenii şi expresiile scrise cu majusculă vor avea, cu excepţia situaţiei în care contextul reclamă altfel, sensul stabilit în prezentul Articol:

**“Afiliat”** înseamnă cu privire la orice persoană, oricare altă persoană (juridică) care controlează direct sau indirect prima persoană, care este sub controlul primei persoane sau care este controlată împreună cu prima persoană de către un terţ; în sensul prezentului Contract termenul „control” cu referire la orice persoană înseamnă deţinerea, direct sau indirect, a oricăreia dintre următoarele: (i) cel puţin jumătate din capitalul social sau activele afacerii sau (ii) cel puţin jumătate din drepturile de vot în adunările acționarilor/asociaţilor sau (iii) dreptul de a numi cel puţin jumătate dintre membrii consiliului de administraţie sau organelor statutare care reprezintă o asemenea persoană (juridică);

**”An Contractual”** înseamnă o perioadă de timp începând la Data Începerii Contractului şi terminându-se la aceeaşi dată a anilor următori, până la data încetării duratei prezentului Contract;

**„Aria Delegării”** înseamnă raza teritorială a unităților administrative care formează împreună Delegatarul.

**„Asociaţia” sau „ADI ECODOLJ”**  înseamnă Asociaţia de Dezvoltare Intercomunitară de Gestionare a Deseurilor “ECODOLJ”, înregistrată în Registrul asociaţiilor şi fundaţiilor de pe lângă judecătoria Craiova cu numărul 81 din 03.11.2009

**„Autoritate Competentă”** înseamnă orice instanţă judecătorească competentă şi orice autoritate locală, naţională sau organizaţie internaţională, inspectorat, agenţie, ministru, minister, persoană oficială sau funcţionar public din cadrul Guvernului României, instituţie publică, inclusiv, dar nelimitându-se la, Autoritatea de Reglementare;

**„Autoritatea de Reglementare”** înseamnă Autoritatea Naţională de Reglementare pentru Servicii Comunitare de Utilităţi Publice (ANRSC) sau orice altă instituţie similară care poate fi autorizată şi împuternicită conform Legii în vigoare la un moment dat să monitorizeze şi să reglementeze regimul tarifelor şi/sau al Serviciului;

„**Autorizaţii**” înseamnă toate autorizaţiile, licenţele, permisele, certificatele, avizele, aprobările etc., emise de Autoritatea de Reglementarea sau altă Autoritate Competentă, în scopul furnizării/prestării şi gestiunii Serviciului;

**Biodeșeuri** *–* conform prevederilor pct. 3 din anrxa 1 la Ordonanta de Urgența a Guvernului nr. 92/2021 privind regimul deseurilor, cu modificarile și completarile ulterioare;

**”Bune Practici Comerciale”** înseamnă toate acţiunile, faptele, metodele şi practicile relevante aplicabile în general in vederea gestionării Deşeurilor care, la un anumit moment dat, în termeni rezonabili şi în condiţiile legii, pot asigura rezultatul dorit pentru gestiunea Serviciului. Pentru scopul Serviciului care face obiectul prezentului Contract, Bunele Practici Comerciale includ:

(A) disponibilitatea necesarului de echipamente, utilaje, vehicule, materiale, instalaţii şi staţii, resurse adecvate, inclusiv a utilităţilor necesare astfel încât aceste elemente ante-menţionate să funcţioneze la capacitate maximă atât în condiţii normale de operare, cât şi în condiţii excepţionale de operare ce pot fi prevăzute în limite rezonabile;

(B) suficient personal de exploatare cu experienţă şi instruire adecvate în operarea corectă şi eficientă a elementelor menţionate la litera (A) de mai sus, ţinând cont de specificaţiile şi normele de fabricaţie; totodată, acest personal trebuie să fie capabil să lucreze şi în condiţii neobişnuite ce pot fi prevăzute în limite rezonabile;

(C) operaţiile de întreţinere şi reparaţii preventive ori de rutină, executate într-un mod care asigură exploatarea şi operarea în siguranţă şi pe termen lung, ţinând cont de recomandările fabricantului; de asemenea, operaţiunile de întreţinere şi reparaţii ante-menţionate vor fi executate de personal instruit şi cu experienţă, care deţine know-how-ul, tehnica, uneltele şi echipamentele adecvate;

(D) verificări şi controale inopinate şi adecvate pentru a asigura funcţionarea la parametri optimi a echipamentelor şi utilajelor folosite în gestiunea Serviciului conform, atât în condiţii normale, cât şi în condiţii neobişnuite (ce pot fi prevăzute în limite rezonabile); şi

(E) operarea echipamentelor şi utilajelor folosite în gestiunea Serviciului în condiţii de siguranţă deplină pentru personalul manevrant, alţi angajaţi, populaţie, mediul înconjurător, precum şi pentru alte instalaţii conexe;

**”Bunuri de Preluare”** înseamnă acele bunuri care la Data Încetării Contractului pot reveni Delegatarului, în măsura în care acesta din urmă îşi manifesta intenţia de a prelua bunurile respective în schimbul plăţii unei compensaţii, în condiţiile Legii şi ale prezentului Contract;

**”Bunuri de Retur”** înseamnă acele bunuri care, la Data Încetării Contractului, revin sau intră în proprietatea Delegatarului, de plin drept, în principiu gratuit (cu excepţia cazurilor prevăzute de prezentul Contract), în bună stare, exploatabile şi libere de orice sarcini, ipoteci, gajuri sau garanţii ori obligaţii similare;

**”Bunuri Proprii”**  înseamnă acele bunuri care aparțin Delegatului și care rămân în proprietatea sa după Data Încetării Contractului;

**”Contract”**  înseamnă prezentul Contract de delegare a gestiunii Serviciului, împreună cu toate Anexele sale, așa cum pot fi modificate acestea sau Contractul la un moment dat cu acordul Părților prin acte adiţionale;

**”Data de Începere (a Contractului)”** înseamnă data emiterii primului ordin de începere a activității/activităților, după finalizarea perioadei de mobilizare;

**”Data Intrării în Vigoare”**  înseamnă Data Semnării Contractului, mai jos definită, dată la care Contractul va intra în vigoare.

**”Data Încetării (Contractului)”** înseamnă data la care Contractul îşi încetează efectele între Părţi, fără a aduce atingere excepţiilor stipulate la Articolul 50 (“Menţinerea unor prevederi după Data Încetării”) din prezentul Contract;

**”Data Semnării (Contractului)”** înseamnă data când Contractul a fost semnat de către reprezentanţii Delegatului şi ai Delegatarului/ ADI în numele şi pe seama Delegatarului sau de către ultimul dintre aceştia în cazul în care Contractul nu este semnat în aceeaşi zi de ambele Părţi ;

**”Daună”** înseamnă orice prejudiciu, direct sau indirect, constând în pierderea efectivă suferită de creditorul obligaţiei neîndeplinite de cealaltă Parte şi beneficiul de care acesta este lipsit, la stabilirea prejudiciului ţinându-se cont şi de cheltuielile pe care Partea prejudiciată le-a realizat pentru limitarea sau evitarea prejudiciului şi orice alte costuri şi cheltuieli de orice natură şi tip, angajate în vederea restabilirii situaţiei care ar fi trebuit să existe în lipsa respectivului prejudiciu;

”**Delegatar”** înseamnă toate unităţile administrativ-teritoriale ale județului Dolj şi judeţul Dolj, membre ale ADI ECODOLJ, care au atribuit prezentul Contract prin intermediul ADI ECODOLJ;

***Delegatul*** *- înseamnă societatea Asocierea S.C. IRIDEX GROUP SALUBRIZARE S.R.L. - S.C. IRIDEX GROUP S.R.L., căreia i-a fost atribuit prezentul Contract;*

„**Depozit**” înseamnă rampa pentru depozitarea Deșeurilor, la suprafaţă sau subteran.

**“Deşeu(uri)”** înseamnă orice substanţă sau obiect pe care deţinătorul îl aruncă ori are intenţia sau obligaţia să îl arunce;

**“Deșeuri din ambalaje”** înseamnă Deșeurile care au fost iniţial utilizate ca ambalaje (orice material care este utilizat pentru a împacheta, proteja, înmâna, preda şi prezenta bunuri). Deșeurile din ambalaje pot rezulta dintr-o gamă largă de surse incluzând supermarketuri, magazine de desfacere, industrii producătoare, gospodării, spitale, hoteluri, restaurante şi companii de transport. Obiecte precum sticle, cutii de plastic, doze de aluminiu, ambalaje de mâncare, paleţi de lemn, şi bidoane sunt clasificate ca ambalaje.

**Deșeuri menajere** conform prevederilor art. 1 alin. (1) din Decizia Comisiei din 18

 noiembrie 2011 de stabilire a normelor și a metodelor de calcul

 pentru verificarea respectării obiectivelor fixate la articolul 11

 alineatul (2) din Directiva 2008/98/CE a Parlamentului European

 și a Consiliului;

**Deșeuri municipale** conform prevederilor pct. 13 din anexa nr. 1 la Ordonanța Urgentă

 a Guvernului nr. 92/2021, cu modificările și completările ulterioare;

**“Deșeuri Reciclabile”** înseamnă deşeurile care prin operaţiuni de valorificare pot fi transformate în produse, materiale sau substanţe pentru a-şi îndeplini funcţia iniţială ori pentru alte scopuri. Operaţiunile de valorificare care se încadrează în categoria reciclării includ retratarea materialelor organice, dar nu includ valorificarea energetică şi conversia în vederea folosirii materialelor drept combustibil sau pentru operaţiunile de umplere

***Deșeuri reziduale*** *- deșeuri în amestec provenite din gospodăriile populației și din deșeurile similare, cu excepția fracțiilor colectate separat (cod deșeu 20 03 01);*

**“Deșeuri Similare”** *- conform prevederilor art. 1 alin. (2) din Decizia Comisiei 2011/753/UE;*

**“Deșeuri Verzi”** înseamnă [Bio-](http://en.wikipedia.org/wiki/Biodegradable_waste)deșeurile compuse din Deșeuri provenind din parcuri sau grădini, precum frunze, iarbă, flori, garduri vii, crengi, etc.

**”Documentaţia de Atribuire”** înseamnă documentaţia ce cuprinde toate informaţiile legate de obiectul Contractului şi de procedura de atribuire a acestuia, inclusiv documentele licitaţiei, conform procedurii aplicabile potrivit Legii;

**”Durata Contractului”** va avea înţelesul prevăzut la Art. 3 din prezentul Contract;

„**Garanţia de Bună Execuţie”** înseamnă garanţia de bună execuţie a Contractului, constituită legal de Delegat, prin scrisoare de garanţie bancară emisă de o bancă comercială română sau străină având o sucursală deschisă în România sau de o societate de asigurări, executabilă la prima cerere a Delegatarului/ ADI, cuprinzând angajamentul irevocabil şi necondiţionat al emitentului de a plăti orice sumă de bani solicitată de Delegatar dar în limita valorii Garanţiei de Bună Execuţie, pentru a garanta:

1. plata oricăror penalităţi care se pot înregistra în favoarea Delegatarului,
2. plata Redevenţei
3. plata oricăror sume către Delegatar sau ADI conform prezentului Contract, inclusiv ca urmare a neîndeplinirii de către Delegat a obligaţiilor asumate prin prezentul Contract.

 **“Indicatori** **de Performanţă”** înseamnă Indicatorii Tehnici şi Indicatorii Privind Ţintele, astfel cum sunt definiţi în prezentul Articol;

**„Indicatori privind ţintele”** înseamnă cerinţele tehnice, cantitative şi procentuale legate de ţintele care trebuie atinse în gestiunea Serviciului, de îndeplinit de către Delegatar conform Regulamentului Serviciului (Anexa 1 la prezentul contract);

„**Indicatori Tehnici”** înseamnă cerinţele şi standardele legate de eficienţa Serviciului, care trebuie îndeplinite de Delegat, conform Regulamentului Serviciului (Anexa 1 la prezentul Contract)

„**Informații Confidenţiale**” înseamnă: (i) toate evidenţele, rapoartele, conturile şi alte documente şi informaţii transmise sau puse la dispoziţie (şi marcate drept confidenţiale) de o Parte celeilalte (sau, în înţelesul prezentului Contract, de sau către ADI) în legătură cu obiectul prezentului Contract (transmise în orice mod şi indiferent de suportul pe care sunt stocate), inclusiv toate datele cu caracter personal în sensul Legii privind protecţia datelor cu caracter personal; şi (ii) informaţiile sensibile din punct de vedere comercial care reprezintă acele informaţii a căror dezvăluire ar prejudicia sau ar putea prejudicia interesele comerciale ale oricărei persoane, secretele comerciale, drepturile de proprietate intelectuală şi elementele de know-how ale oricărei Părţi şi care sunt exceptate de la liberul acces la informaţii conform Legii;

**“Instalaţiile de Deșeuri”** înseamnă următoarele elemente ale sistemului de salubrizare, infrastructura aferentă Serviciului, concesionată Delegatului prin prezentul Contract, ca Bunuri de Retur, respectiv:

1. staţia de sortare si statia de compostare, situate în Craiova-Mofleni proprietate publică a județului Dolj construite în cadrul Proiectului „Sistem de management integrat al deşeurilor în judetul Dolj” finanţat prin Programul POS Mediu.
2. staţia de transfer Băileşti, situată în Băileşti, proprietate publică a județului Dolj construită în cadrul Proiectului „Sistem de management integrat al deşeurilor în judetul Dolj” finanţat prin Programul POS Mediu
3. staţia de transfer şi statia de compostare Calafat, situate în Calafat, proprietate publică a județului Dolj construite în cadrul Proiectului „Sistem de management integrat al deşeurilor în judetul Dolj” finanţat prin Programul POS Mediu
4. staţia de transfer Filiaşi, situată în Filiasi, proprietate publică a județului Dolj construită în cadrul Proiectului „Sistem de management integrat al deşeurilor în judetul Dolj” finanţat prin Programul POS Mediu
5. statia de transfer Dobreşti, situată în com. Dobreşti, jud. Dolj, proprietate publică a județului Dolj construită în cadrul Proiectului „Sistem de management integrat al deşeurilor în judetul Dolj” finanţat prin Programul POS Mediu .

**„Lege**” înseamnă orice norme de drept aplicabile în România incluzând, dar fără a se limita la acestea: tratate, legi, ordonanţe, hotărâri, regulamente, coduri, norme metodologice, ordine, decizii, decrete, directive, principii generale de drept şi hotărâri judecătoreşti obligatorii *erga omnes*, precum şi reglementările obligatorii emise la nivelul Uniunii Europene, precum şi orice cerinţă sau recomandare a Autorităţi de Reglementare, a unei Autorităţi Competente din România sau la nivelul Uniunii Europene, sau interpretare sau aplicare a oricăreia dintre cele de mai sus de către o Autoritate Competentă din România sau la nivelul Uniunii Europene. În sensul prezentei definiţii „*hotărârile judecătoreşti obligatorii erga omnes*” reprezintă (i) hotărârile judecătorești definitive pronunțate in materia contenciosului administrativ prin care s-a anulat în tot sau în parte un act administrativ cu caracter normativ, (ii) deciziile Curții Constituționale prin care se constată neconstituționalitatea unui act normativ, (iii) recursurile în interesul legii pronunțate de Înalta Curte de Casație şi Justiție asupra problemelor de drept care au fost soluționate diferit de instanțele de judecată precum şi (iv) hotărârile judecătorești pronunţate în acțiunile colective introduse de către o categorie anume de cetățeni si care beneficiază de efectele acesteia;

**“Modificare Legislativă”** înseamnă orice intrare în vigoare, modificare, completare, suspendare, abrogare (totală sau parţială) a oricărei Legi astfel cum este definită mai sus sau orice alt eveniment cu efect similar, intervenit după Data Intrării în Vigoare a Contractului;

**”Oferta”**  înseamnă oferta depusă de Delegat în cadrul procedurii de atribuire a prezentului Contract; oferta cuprinde propunerea financiară şi propunerea tehnică şi este ataşată ca Anexa nr. 3 la prezentul Contract;

**“Operator de Salubrizare”** înseamnă orice operator, altul decât Delegatul şi decât Operatorul Depozitului, căruia i-a fost delegată gestiunea unor activităţi componente ale serviciului de salubrizare (în special colectare şi transport, dar şi alte activităţi, după caz), în Aria Delegării, prin contracte de delegare a gestiunii atribuite de unităţile administrativ-teritoriale care formează Delegatarul din prezentul Contract, separat sau împreună prin ADI sau altă asociaţie de dezvoltare intercomunitară cu obiect de activitate serviciul de salubrizare.

**„Operatorul Depozitului”** înseamnă operatorul care gestionează şi operează Depozitul conform, destinat să deservească judeșul Dolj, în baza unui contract de delegare a gestiunii activităţii de administrare a depozitelor de deșeuri, componentă a serviciului de salubrizare;

**Ordin/ordine de incepere al activitatii/activitatilor** actul emis de ADI ECODOLJ prin care se atesta finalizarea perioadei de mobilizare si inceperea uneia sau mai multor activitati;

**”Perioada de Mobilizare”** înseamnă perioada cuprinsă între Data Semnării şi Data de Începere a prezentului Contract;

**“Perioada de Monitorizare”** înseamnă perioada pe parcursul căreia Delegatarul sau ADI monitorizează modul de prestare a Serviciului de către Delegat sau orice perioadă de timp pe parcursul căreia Delegatarul sau ADI a decis să monitorizeze performanţele Delegatului prin inspecţii inopinate.

**„Programul de Operare”** înseamnă frecvenţa cu care Delegatul trebuie să îşi îndeplinească obligaţiile specifice de furnizare/prestare a Serviciului, în special programul pentru recepţia Deșeurilor la Instalaţiile de Deșeuri, astfel cum este prevăzut la Articolul 16 (“Prestarea Serviciului, graficul de operare şi întreţinerea bunurilor”) din prezentul Contract;

**„Redevenţa”** înseamnă suma de bani plătibilă Delegatarului sau unora dintre unităţile administrativ-teritoriale care formează Delegatarul (judeţ, municipiu, oraș, comună), după caz, de către Delegat conform prevederilor Art. 11 („Redevenţa”) din prezentul Contract;

**“Regulamentul Serviciului”** înseamnă regulamentul serviciului de salubrizare (Anexa nr 1 la prezentul Contract), aprobat de Delegatar/ADI conform regulamentului-cadru la nivel național adoptat de Autoritatea de Reglementare; în scopul prezentului Contract vor fi aplicate doar prevederile din regulament care privesc Serviciului astfel cum este acesta definit în prezentul Articol;

**”Serviciul”** înseamnă următoarele activităţi componente ale serviciului de salubrizare al Delegatarului, conform Legii:

1. organizarea prelucrării, neutralizării şi valorificării materiale şi energetice a deşeurilor (inclusiv transportul deşeurilor reziduale rezultate la depozitul conform);
2. operarea/administrarea staţiilor de transfer pentru deşeurile municipale şi deşeurile similare (inclusiv transportul deseurilor de la staţiile de transfer la celelalte instalaţii de tratare sau la depozitul conform);
3. sortarea deşeurilor municipale şi a deşeurilor similare în staţiile de sortare (inclusiv transportul deşeurilor reziduale rezultate la depozitul conform).

 **“Tariful**” înseamnă contravaloarea furnizării/prestării Serviciului care face obiectul prezentului Contract, conform Articolului 10 („Tariful”) din prezentul Contract;

***Utilizatori*** *- reprezintă utilizatori casnici, persoane fizice și asociații de proprietari/locatari, precum și utilizatori noncasnici, persoane juridice, altele decât asociațiile de proprietari, beneficiari ai serviciului de salubrizare*.”

**“Utilizator(i) Casnic(i)”** înseamnă Utilizatorii persoane fizice sau asociaţii de proprietari ai apartamentelor din condominii, după caz;

**“Utilizator(i) Non-Casnic(i)”** înseamnă Utilizatorii, alţii decât Utilizatorii Casnici, astfel cum sunt definiţi de prezentul Articol, şi în special persoanele juridice precum: agenţi economici( firme cu/sau fara personalitate juridica din : industrie, comert, servicii; organizatii non-profit; liber–profesionisti), instituţii publice, asociaţii altele decât asociaţiile de proprietare, fundaţii etc.;

**„Zi”** înseamnă orice zi calendaristică, atunci când nu se face referire expresă la „Zi Lucrătoare”

„**Zi Lucrătoare”** înseamnă orice zi în afara (i) zilelor de sâmbătă şi duminică; (ii) oricărei zile de sărbători legale în România sau oricărei zile în care băncile sunt închise pentru tranzacţii, în conformitate cu Legea în vigoare;

**Art. 3.** Se modifică art. 2 , alin. (1), care va avea următorul cuprins:

”**(*1)*** *Obiectul prezentului Contract este delegarea gestiunii activităţilor componente ale serviciului de salubrizare a localităților, care compun “Serviciul” astfel cum este definit acesta la Articolul 1 („Definiţii şi interpretări”) de mai sus, respectiv:*

*a) transferul deșeurilor municipale în stații de transfer Filiași, Calafat, Băilești, Dobrești, inclusiv transportul separat al deșeurilor reziduale la depozitul de deșeuri nepericuloase, al deșeurilor de hârtie, metal, plastic și sticlă colectate separat la stația de sortare și al biodeșeurilor la instalațiile de compostare;*

*b) sortarea deșeurilor de hârtie, carton, metal, plastic și sticlă colectate separat din deșeurile municipale în stația de sortare Craiova-Mofleni, inclusiv transportul reziduurilor rezultate din sortare la depozitul de deșeuri și/sau la instalațiile de valorificare energetică;*

*c) tratarea aerobă a biodeșeurilor colectate separat în instalațiile de compostare Craiova-Mofleni și Calafat, inclusiv transportul reziduurilor la depozitul de deșeuri și/sau la instalațiile de valorificare energetică.”*

**Art. 4.** Se modifică art. 7, lit. b), care va avea următorul cuprins:

”*b) să aprobe ori să reducă/să refuze justificat, prin hotărâre, nivelul tarifelor activităților de salubrizare solicitate de delegat;*

**Art. 5.** La art. 7, dupa lit. i), se introduc doua noi litere, lit. j) și litera k), care vor avea următorul cuprins:

*j) să acorde delegatului dreptul exclusiv de a presta activitatea*;

*k) să respecte orice alte obligaţii prevăzute de prezentul Contract și legislația aplicabilă;”*

**Art. 6.** Se modifică art. 8, lit. l), lit. m), lit. w), lit. cc), lit. dd), care vor avea următorul cuprins:

”*l)* *să aplice metode performante de management care să conducă la reducerea costurilor de operare, inclusiv prin aplicarea procedurilor concurențiale prevăzute de normele legale în vigoare privind achizițiile publice, și să asigure totodată respectarea cerințelor specifice din legislația privind protecția mediului;*

*m) să vândă Deșeurile Reciclabile și Compostul, rezultate din sortare, compostare sau alte activităţi de tratare, la cel mai bun preţ, iar sumele primite să se raporteze către ADI și să nu devină profit al delegatului; toate contracte privind vânzarea deșeurilor reciclabile si compostului trebuie încheiate cu avizul conform prealabil al Delegatarului/ADI;*

*w) să plătească pentru utilizatorii non-casnici tariful pentru activitatea de eliminare la Depozit a reziduurilor obţinute în staţiile de sortare şi compostare și să suporte contribuția pentru economia circulară aferentă acestor cantități de deșeuri conform legii;*

*cc) să suporte contribuţia pentru economia circulară și tariful de eliminare prin depozitare pentru cantităţile de deşeuri municipale destinate a fi depozitate care depăşesc cantităţile corespunzătoare indicatorului de performanţă prevăzut în contract, în Anexa 8 Indicatori de performanță pentru activitatea de sortare a deșeurilor reciclabile;*

*dd) orice alte obligaţii prevăzute de prezentul Contract și legislația aplicabilă.*

**Art. 7.** La art. 8, dupa lit. dd), se introduc doua noi litere, lit. ee) și lit. ff), care vor avea urmatorul cuprins:

*ee) să desemneze o persoană, din rândul angajaților proprii, care să urmarească și să asigure îndeplinirea obligațiilor prevăzute de OUG nr. 92/2021 privind regimul deșeurilor, conform autorizaţiei de mediu deținute sau să delege această obligație unei terțe persoane.*

*ff) în vederea stabilirii influenței sistemului de garantie-returnare pentru ambalajele primare nereutilizabile în ponderea cantității totale de deșeuri de hârtie, metal, plastic și sticlă din deșeurile municipale și implicit în nivelul cheltuielilor cu contributia pentru economia circulară, delegatul realizează periodic, cel puțin semestrial, determinări de compoziție a deșeurilor. În lipsa determinărilor de compoziție a deșeurilor municipale, cantitatea totală generată de deșeuri de hârtie, metal, plastic și sticlă din deșeurile municipale care se ia în calcul la ajustarea sau modificarea tarifului se consideră a fi la nivelul cotei procentuale din fundamentarea anterioară a tarifului. Cheltuielile cu determinarea compoziției deșeurilor se includ în tarifele activităților de salubrizare*.”

**Art. 8.** Se modifică art. 10, alin.(1), alin.(2)-alin.(4), alin.(6)-alin.(8) și alin. (10), care vor avea urmatorul cuprins:

”***(1)*** *Tarifele pentru activitățile specifice serviciului de salubrizare prevăzute în prezentul contract sunt cele aporbate prin Hotărârea Adunării Generale ADI ECODOLJ în conformitate cu legislația specială, respectiv Legea nr. 101/2006 și Ordinul ANRSC nr. 640/2022, nefiind necesară încheierea unui act adițional la prezentul contract.*

*Tarifele pentru operarea stațiilor de transfer vor include si costul transportului pana la urmatoarea facilitate de tratare/eliminare.*

*Tarifele pentru operarea statiilor de compostare si a statiei de sortare vor include si costul transportului reziduurilor rezultate din sortare/compostare pana la depozit.*

***(2)*** *Contravaloarea Serviciului furnizat/presat este facturată de Delegat după cum urmează:*

* *pentru deseurile receptionate care au fost colectate de la Utilizatorii Non-Casnici, conform contractelor individuale încheiate de Delegat cu operatorul de colectare si transport si/sau operatorii de salubrizare existenti;*
* *pentru deseurile reziduale și biodegradabile receptionate care au fost colectate de la Utilizatorii Casnici, tariful va fi facturat către Delegatar/ADI lunar, în a 15 zi lucrătoare a lunii următoare lunii în care a fost prestat Serviciul, iar facturile vor fi plătite in termen de maxim 45 de zile de la înregistrarea facturii la sediul ADI pentru activitatea de transfer deșeuri reziduale, transfer deșeuri biodegradabile și activitatea de compostare;*
* *pentru deșeurile reciclabile receptionate care au fost colectate de la Utilizatorii Casnici, tariful va fi facturat către Delegatar/ADI lunar, în a 15 zi lucrătoare a lunii următoare lunii în care a fost prestat Serviciul, iar facturile vor fi plătite in termen de maxim 75 de zile de la înregistrarea facturii la sediul ADI pentru activitatea de transfer deșeuri reciclabile și activitatea de sortare.*

*În caz de neplată a facturilor de către Delegatar/ADI, acesta/aceasta va plăti penalităţi de întârziere de 0.02 % din suma datorată, pe zi de întârziere, aplicabile din prima zi de întârziere după expirarea termenului de 45 de zile.*

***(3)*** *Pentru evitarea oricărui dubiu, părţile confirmă că plata facturilor emise de Delegat către Delegatar/ADI conform alin. (2) din prezentul articol se asigură pe de o parte din taxa specială instituită în acest scop de unităţile administrativ-teritoriale membre ADI, iar pe de alta parte pentru deseurile menajere reciclabile care fac obiectul raspunderii extinse a producatorilor din costurile nete acoperite de către OIREP-uri prin intermediul ADI conform legislaţiei în vigoare la momentul încheierii contractului.*

*Unităţile administrativ teritoriale virează către ADI sumele aferente fiecărei luni, conform facturilor emise de către ADI, iar ADI va delimita din suma integrală primită, cota aferentă activităţilor ce fac obiectul prezentului Contract şi are obligaţia de a achita din aceste sume, corespunzător, facturile emise de Delegat.*

*Pentru confirmarea cantităților reciclate/valorificate, Delegatul împreună cu operatorii/agenții economici care asigură gestionarea fluxului de deșeuri de ambalaje au responsabilitatea transmiterii către ADI a documentelor care asigură trasabilitatea deșeurilor reciclate/valorificate, ADI urmând a le transmite către OIREP-uri.*

***(4)*** *Pentru utilizatorii non-casnici delegatul va plati tariful de depozitare și contribuția pentru economia circulară pentru reziduurile din deșeurile similare care se depozitează în urma operării instalaţiilor de compostare şi sortare, sume pe care le va recupera de la operatorul de colectare și transport și/sau operatorii de salubrizare existenți în limita indicatorilor de performanţă prevăzuți în contract, în Anexa 8 Indicatori de performanță.*

***(6)*** *Tarifele vor fi modificate sau ajustate în conformitate cu metodologia aplicabilă, adoptată de Autoritatea de Reglementare, respectiv Ordinul Președintelui ANRSC nr. 640/2022 privind aprobarea Normelor metodologice de stabilire, ajustare sau modificare a tarifelor pentru activitățile de salubrizare, precum și de calculare a tarifelor/taxelor distincte pentru gestionarea deșeurilor și a taxelor de salubrizare.*

***(7)*** *În cazul în care autoritatea deliberativă a unității administrative-teritoriale nu aprobă taxa de salubrizare în termen de 30 de zile de la data aprobării tarifelor/tarifelor distincte și de către adunarea generală a asociației de dezvoltare intercomunitară, operatorii au dreptul să factureze la nivelul tarifelor/tarifelor distincte aprobate de asociația de dezvoltare intercomunitară.*

 *Diferența dintre sumele facturate de operator și sumele aferente taxelor plătite de utilizatori se suportă de la bugetul local al unității/subdiviziunii administrativ-teritoriale în cauză.*

*In situația în care adunarea generală a ADI ECODOLJ nu adoptă in termenle legale hotărârea privind aprobarea tarifelor/tarifelor distincte, delegatul poate solicita ANRSC aprobarea tarifelor/tarifelor distincte in baza unei documentații întocmite în conformitate cu normele metodologice elaborate și aprobate de ANRSC.*

***(8)*** *Pentru contravaloarea Serviciului privind sortarea deseurilor reciclabile provenite de la populatie/utilizatorii casnici in cadrul statiei sortare, ADI ECODOLJ va calcula și aproba tariful de facturare conform Ordinulul ANRSC nr. 640/2022. Tariful de facturare se va aplica conform hotărârii AGA, cu respectarea prevederilor Ordinului ANRSC nr. 640/2022, în funcție de necesitatea modificării sau nu a taxelor de salubrizare, dar nu mai devreme de data de întâi a lunii următoare aprobării. În termen de 2 zile de la aprobarea tarifului de catre AGA, ADI va comunica delegatului tariful de facturare și data de la care se va aplica. În acest sens delegatul va raporta lunar veniturile realizate din vanzarea si/sau valorificarea deseurilor, precum si cantitatile aferente.*

***(10)*** *Soluţionarea oricăror dispute legate de Tarife se face conform prevederilor Articolului 51 („Legea aplicabilă şi soluţionarea litigiilor”) din prezentul Contract, Ordinul ANRSC nr. 640/2022 și Legea nr. 101/2006.”*

**Art. 9.** Se modifică art. 28, alin. (8), care va avea următorul cuprins:

*”(8)* *Sumele primite de către Delegatar ca penalităţi vor constitui o sursă de alimentare a Fondului IID, excepție sumele primite de către Delegatar ca penalităţi ce reprezintă contribuția cu economia circulară și costurile de depozitare care vor constitui o sursă de finanțare a serviciului de salubrizare.”*

**Art. 10.** Se modifică Anexa 8 la Contract - *”Indicatori de Performanță”*, conform Anexei 1 la prezentul Act Adițional.

**Art. 11.** Celelalte clauze ale Contractului nr. 1818/30.06.2022, astfel cum au fost modificate prin actele adiționale anterioare, rămân neschimbate.

Prezentul Act adițional a fost încheiat în limba română astăzi, \_\_\_\_\_\_\_\_\_\_\_\_\_, în 2 (două) exemplare originale, câte unul pentru fiecare parte.

**PREŞEDINTE DE ŞEDINŢĂ,**

**Lucian Costin DINDIRICĂ**